
[bookmark: TextBodyBegin]Europa-Parlamentet,
–	der henviser til Kommissionens delegerede forordning (C(2025)06376),
–	der henviser til Kommissionens skrivelse af 22. september 2025, hvori den anmoder Parlamentet om at erklære, at det ikke vil gøre indsigelse mod den delegerede forordning,
–	der henviser til skrivelse af 14. oktober 2025 fra Regionaludviklingsudvalget til Udvalgsformandskonferencen,
–	der henviser til artikel 290 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik[footnoteRef:1], særlig artikel 113 og artikel 114, stk. 6, [1:  	EUT L 231 af 30.6.2021, s. 159, ELI: http://data.europa.eu/eli/reg/2021/1060/oj.] 

–	der henviser til forretningsordenens artikel 114, stk. 6,
–	der henviser til henstilling til afgørelse fra Regionaludviklingsudvalget,
–	der henviser til, at der ikke er gjort indsigelse inden for den frist, der er fastsat i forretningsordenens artikel 114, stk. 6, tredje og fjerde led, og som udløb den 21. oktober 2025,
A.	der henviser til, at Kommissionen den 4. april 2025 for at sætte medlemsstaterne i stand til at foretage en meningsfuld omprogrammering i forbindelse med midtvejsgennemgangen og koncentrere ressourcerne om de nye strategiske EU-prioriteter, der er fastsat i forordning (EU) 2021/1060, indgav en anmodning om at anvende hasteproceduren i overensstemmelse med artikel 170 i Europa-Parlamentets forretningsorden på sit forslag til en forordning om ændring af forordning (EU) 2021/1058 og (EU) 2021/1056 for så vidt angår særlige foranstaltninger til at adressere strategiske udfordringer i forbindelse med midtvejsgennemgangen[footnoteRef:2]; der henviser til, at Kommissionen fremlagde dette forslag på mødet i Regionaludviklingsudvalget den 9. april 2025; [2:  	COM(2025)0123.] 

B.	der henviser til, at Regionaludviklingsudvalget på sit møde den 5. maj 2025 besluttede at støtte anmodningen om anvendelse af en hasteprocedure i henhold til forretningsordenens artikel 170, stk. 5, som førte til vedtagelsen af Europa-Parlamentets og Rådets forordning (EU) 2025/1914[footnoteRef:3], [3:  	Europa-Parlamentets og Rådets forordning (EU) 2025/1914 af 18. september 2025 om ændring af forordning (EU) 2021/1058 og (EU) 2021/1056 for så vidt angår særlige foranstaltninger til at adressere strategiske udfordringer i forbindelse med midtvejsgennemgangen (EUT L, 2025/1914, 19.9.2025, ELI: http://data.europa.eu/eli/reg/2025/1914/oj).] 

C.	der henviser til, at Kommissionens delegerede forordning er nødvendig for at sikre overensstemmelse og sammenhæng mellem forordning (EU) 2021/1060 og de fondsspecifikke forordninger (forordningerne om EFRU/Samhørighedsfonden, ESF+ og FRO) med henblik på at sikre, at de ændrede og nyligt indførte specifikke målsætninger i henhold til forordning (EU) 2025/1914 kan gennemføres ved at tilføje tilsvarende interventionsområder i bilag I til forordning (EU) 2021/1060 og gøre det muligt at anvende dem i forbindelse med programgennemførelse og -rapportering;
1.	erklærer, at det ikke gør indsigelse mod den delegerede forordning;
2.	pålægger sin formand at sende denne afgørelse til Rådet og Kommissionen.

